paragraph_text: mini|Teritorij plemena Mooachaht i Muchalaht Muchalaht (Muchalat, Matchlaht, Matchitlaht), pleme američkih Indijanaca s Muchalat Arma (Muchalat Inlet) i dolini Gold Rivera na Nootka Soundu na zapadnoj obali otoka Vancouver u kanadskoj provinciji Britanska Kolumbija. Kulturno Muchalahti se donekle razlikuju od ostalih Nootka jer su živjeli od riječnog ribolova i lova na jelene, u sjeni snažnijeg plemena Mooachaht ili Nootka. U dvadesetom stoljeću Muchalahti se pridružuju plemenu Mooachaht u selu Yuquot. Glavno selo bilo im je Cheshish, a populacija im je 1906. iznosila 62. Danas ova dva plemena žive pod kolektivnim imenom Mowachaht-Muchalaht, a brojno stanje obje grupe iznosi manje od 500 (1996).